Zmena poplatku za správu bytového fondu

**Dôvodová správa:**

 Mestský podnik služieb Vrútky, s.r.o.(ďalej MPS), zabezpečuje chod svojej spoločnosti z vlastných zdrojov činnosťami ako správa bytového fondu,  prevádzka parkovania, sprostredkovanie a dodávka tepelnej energie a poskytovanie služieb spojených s užívaním bytov a nebytových priestorov. V rámci optimalizácie nákladov, zvýšenie minimálnej mzdy, vyšších poplatkov od dodávateľských spoločnosti a poplatkov za licencie na správu bytov a domov vrátane SVB. Vynakladanie finančných prostriedkov na bežnú údržbu nesúvisí iba so starnutím bytového fondu, ale aj s dôsledkom zlého, resp. neodborného používania. Preto našou snahou nie len odstraňovať už vzniknuté poruchy, ale aj predchádzať ďalšiemu poškodzovaniu.

 Naša spoločnosť napriek optimalizácie nákladov v maximálnej miere dodržiava zmluvné podmienky o obstaraní činností súvisiacich s prevádzkou bytového hospodárstva mesta Vrútky . V zmysle Mandátnej zmluvy č. 49/10-3 zo dňa 3.5.2010 a dodatku č. 1 mandátnej zmluvy z dňa 11.11.2014 je stanovená cena za obstaranie činností uvedených v čl. 2.1 za byt a mesiac vo výške **5,0 EUR (bez DPH)**.

V nadväznosti na čl. 10.4. žiadame o zohľadnenie rastu indexu spotrebiteľských cien a služieb od roka 2018 (r. 2018- zvýšenie minimálnej mzdy a poplatkov za licencie na správu bytového fondu) a navrhujeme stanoviť cenu za byt a mesiac vo výške **5,50 EUR (bez DPH)**.

Vo Vrútkach, 20.11. 2017

Spracoval : Mgr. Branislav Pullmann

**Návrh na uznesenie:**

**Mestské zastupiteľstvo vo Vrútkach:**

s c h v a ľ u j e

zmenu poplatku za správu bytového fondu podľa dodatku č.2 mandÁtnej zmluvy č.49/10-3

Mgr. Branislav Pullmann

 konateľ spoločnosti Mestský podnik služieb Vrútky, s.r.o.